CELEX: E2015J0002
Language: el
Date: 2015-07-15 00:00:00
Title: Απόφαση του Δικαστηρίου, της 15ης Ιουλίου 2015, στην υπόθεση E-2/15 — Εποπτεύουσα Αρχή της ΕΖΕΣ κατά Ισλανδίας [Παράλειψη κράτους του ΕΟΧ/της ΕΖΕΣ να εκπληρώσει τις υποχρεώσεις του — Παράλειψη εφαρμογής — Κανονισμός (ΕΕ) αριθ. 185/2010 για τον έλεγχο ασφαλείας επιβατών με εξοπλισμό ETD και HHMD]

7.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 3/6
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 15ης Ιουλίου 2015
   στην υπόθεση E-2/15
   Εποπτεύουσα Αρχή της ΕΖΕΣ κατά Ισλανδίας
   [Παράλειψη κράτους του ΕΟΧ/της ΕΖΕΣ να εκπληρώσει τις υποχρεώσεις του — Παράλειψη εφαρμογής — Κανονισμός (ΕΕ) αριθ. 185/2010 για τον έλεγχο ασφαλείας επιβατών με εξοπλισμό ETD και HHMD]
   (2016/C 3/07)
   Στην υπόθεση E-2/15, Εποπτεύουσα Αρχή της ΕΖΕΣ κατά Ισλανδίας — ΠΡΟΣΦΥΓΗ με αίτημα να κηρυχθεί ότι η Ισλανδία παρέβη τις υποχρεώσεις που υπέχει βάσει του άρθρου 7 της συμφωνίας για τον Ευρωπαϊκό Οικονομικό Χώρο, παραλείποντας να θεσπίσει, εντός της ταχθείσας προθεσμίας, τα αναγκαία μέτρα για να εντάξει στην εσωτερική έννομη τάξη της την πράξη που αναφέρεται στο σημείο 66ηε δωδέκατη περίπτωση του παραρτήματος XIII της συμφωνίας [εκτελεστικός κανονισμός (ΕΕ) αριθ. 104/2013 της Επιτροπής, της 4ης Φεβρουαρίου 2013, για την τροποποίηση του κανονισμού (ΕΕ) αριθ. 185/2010 όσον αφορά τον έλεγχο ασφαλείας επιβατών και προσώπων πλην των επιβατών με εξοπλισμό ανίχνευσης ιχνών εκρηκτικών (ETD) σε συνδυασμό με φορητούς ανιχνευτές μετάλλων (HHMD)], όπως προσαρμόστηκε στη συμφωνία με το πρωτόκολλο 1 αυτής και τις τομεακές προσαρμογές στο παράρτημα XIII, το Δικαστήριο, αποτελούμενο από τους Carl Baudenbacher, πρόεδρο, Per Christiansen (εισηγητή δικαστή) και Páll Hreinsson, δικαστές, εξέδωσε απόφαση, στις 15 Ιουλίου 2015, το διατακτικό της οποίας έχει ως εξής:
   Το Δικαστήριο:
   
               1.
            
            
               Κηρύσσει ότι η Ισλανδία παρέβη τις υποχρεώσεις που υπέχει βάσει του άρθρου 7 της συμφωνίας για τον Ευρωπαϊκό Οικονομικό Χώρο, παραλείποντας να θεσπίσει, εντός της ταχθείσας προθεσμίας, τα αναγκαία μέτρα για να εντάξει στην εσωτερική έννομη τάξη της την πράξη που αναφέρεται στο σημείο 66ηε δωδέκατη περίπτωση του παραρτήματος XIII της συμφωνίας [εκτελεστικός κανονισμός (ΕΕ) αριθ. 104/2013 της Επιτροπής, της 4ης Φεβρουαρίου 2013, για την τροποποίηση του κανονισμού (ΕΕ) αριθ. 185/2010 όσον αφορά τον έλεγχο ασφαλείας επιβατών και προσώπων πλην των επιβατών με εξοπλισμό ανίχνευσης ιχνών εκρηκτικών (ETD) σε συνδυασμό με φορητούς ανιχνευτές μετάλλων (HHMD)], όπως προσαρμόστηκε στη συμφωνία με το πρωτόκολλο 1 αυτής και τις τομεακές προσαρμογές στο παράρτημα XIII.
            
         
               2.
            
            
               Διατάσσει την Ισλανδία να καταβάλει τα δικαστικά έξοδα.